## dachser_inteligent_logistics

Tlačová správa V Bratislave, 12. 8. 2019

**Radovan Rodina sa stal manažérom kontraktnej logistiky DACHSER Lozorno**

**Radovan Rodina bol oficiálne vymenovaný na pozíciu Contract Logistics Manager DACHSER Lozorno. Bude sa venovať vytvoreniu efektívneho riadenia kontraktnej logistiky, pričom dôležitou súčasťou jeho pracovnej náplne je neustále zlepšovanie kvality a produktivity.**

„Okrem iného, budem mať na starosti aj plánovanie a realizáciu strategických rozvojových opatrení. To je pre mňa veľká výzva. Som si vedomý veľkej zodpovednosti, ktorú mám a verím, že sa týchto úloh zhostím čo najlepšie,“ hovorí Radovan Rodina. Na novej pozícii sa bude venovať aj projektovému manažmentu vrátane negociácií, príprave zmlúv a implementácii biznisu kontraktnej logistiky, či príprave strategických rozvojových opatrení.

Jeho nadriadený Roman Stoličný, generálny riaditeľ a člen predstavenstva DACHSER Slovensko, dodáva: „Pán Rodina získal počas svojej kariéry množstvo skúseností a už na predchádzajúcej pozícii Logistics Operations Manager ukázal, že ich vie zúročiť. Teraz sa s odhodlaním púšťa do novej práce. Sme veľmi radi, že v našom tíme máme odborníkov ako je on.“

Radovan Rodina absolvoval štúdium na Slovenskej poľnohospodárskej univerzite v Nitre a prax získaval vo viacerých priemyselných a strojárskych firmách. Pracovné skúsenosti zbieral na predajných pozíciách v Írsku, potom napríklad vo firme Hella a Zanini Industries. Logistike sa začal venovať v spoločnosti Brose Group, Fiege Logistik a Donaldson Company. Do DACHSERU prišiel v roku 2018 na pozíciu Logistics Operations Manager. Vo voľnom čase sa pán Rodina venuje športu a cestovaniu.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk